Id-domanda għall-ikel organiku fl-UE qed tikber. Għalhekk l-UE qed tintroduċi regoli aktar sempliċi biex tiżdied il-kompetizzjoni ġusta u l-fiduċja tal-konsumatur. Fit-28 ta' Ġunju 2017 il- presidenza Maltija Parlament Ewropew laħqu ftehim preliminari dwar reviżjoni approfondita tar-regoli eżistenti tal-UE dwar il- produzzjoni organika tikkettar ta' prodotti organiċi Ir-regolament miftiehem jistabbilixxi regoli aktar moderni u uniformi madwar l-UE bil-għan li jitħeġġeġ l-iżvilupp sostenibbli tal-produzzjoni organika fl-UE. Ir-regoli l-ġodda għandhom ukoll l-għan li jiggarantixxu kompetizzjoni ġusta għall-bdiewa u l-operaturi, u prattiki inġusti u jtejbu l-fiduċja tal-konsumatur fil-prodotti organiċi. "In-nies iridu ikel li ma jagħmilx ħsara lill-ambjent u li jkun aħjar għas-saħħa tagħhom u t-talba għal prodotti organiċi fl-UE qed tiżdied kuljum. Bi pjaċir inħabbru ftehim dwar regoli ġodda li ser jilliberaw il-potenzjal tas-settur organiku, ser jappoġġaw lill-bdiewa u jżidu l-fiduċja tal-konsumatur". L-Onorevoli Clint Camilleri, Segretarju Parlamentari Malti għall-Agrikoltura, is-Sajd, u d-drittijiet tal-Annimali u president tal-Kunsill Il-ftehim tant mistenni huwa r-riżultat ta' tliet snin ta' negozjati intensi u ser ikollu jiġi approvat formalment mill-Kunsill u l-Parlament. Art għall-biedja organika żdiedet b'aktar mid-doppju f'dawn l-aħħar għaxar snin u kull sena, 500 000 ettaru ta' art jiġu kkonvertiti fi produzzjoni organika. Madankollu, il-qafas leġislattiv ma żammx il-pass ma' tali espansjoni tas-suq u għadu jinkludi prattiki u derogi differenti. Ir-regoli l-ġodda ser: jiffaċilitaw il-ħajja tal-bdiewa organiċi billi jtejbu ċarezza tad-dritt u jippermettu aktar armonizzazzjoni u simplifikazzjoni tar-regoli ta' produzzjoni . Għadd ta' eċċezzjonijiet u derogi tal-passat ser jiġu eliminati gradwalment soġġett għal rapporti rilevanti tal-Kummissjoni. iżidu l-fiduċja tal-konsumatur billi jsaħħu s-sistema ta' kontroll . Ġew iċċarati u ssaħħew miżuri preventivi u prekawzjonarji (eż. ir-rwoli u r-responsabbiltajiet tad-diversi korpi ta' kontroll). Ir-regolament il-ġdid jintroduċi kontrolli fuq il-bejjiegħa bl-imnut approċċ għall-kontrolli bbażat fuq ir-riskju , b'hekk jitnaqqas il-piż amministrattiv fuq l-operaturi b'mod ġenerali u l-SMEs b'mod partikolari. Il-kontrolli speċifiċi fuq il-biedja organika ser jiġu kkomplementati mir-regoli introdotti reċentement dwar il-kontrolli uffiċjali tul il-katina agroalimentari. Kontrolli uffiċjali jagħmlu l-kompetizzjoni bejn prodotti tal-UE u dawk importati aktar ġusta 'sistema ta' konformità' ser issir ir-regola f'dak li jikkonċerna r-rikonoxximent tal-korpi privati ta' kontroll f'pajjiżi terzi. Dan ifisser li dawn il-korpi ser ikollhom jikkonformaw ma' regoli ta' produzzjoni u kontroll tal-UE meta jiddeċiedu jekk prodott li għandu jiġi esportat lejn is-suq tal-UE huwiex organiku jew le. Barra minn hekk, l-iżvilupp ta' ftehimiet kummerċjali ġodda ma' pajjiżi terzi ser jippermetti lill-operaturi tal-UE biex isibu opportunitajiet ġodda tas-suq barra mill-Ewropa. iwessgħu l-ambitu tar-regoli fil-qasam tal-produzzjoni organika biex dawn ikopru lista akbar ta' prodotti (eż. il-melħ, is-sufra, ix-xema' tan-naħal, il-maté, il-weraq tad-dwieli, il-qlub tal-palm) u regoli addizzjonali dwar il-produzzjoni (eż. iċ-ċriev, il-fniek u t-tajr). jappoġġaw lill-bdiewa żgħar billi jintroduċu sistema ġdida ta' ċertifikazzjoni ta' grupp . Dawn ser jiffaċilitaw il-bidla tal-bdiewa żgħar għall-biedja organika billi jitnaqqsu l-ispejjeż għall-ispezzjonijiet u ċ-ċertifikazzjoni, kif ukoll il-piż amministrattiv relatat. approċċ aktar uniformi dwar il-pestiċidi . Ir-regolament il-ġdid jarmonizza l- miżuri prekawzjonarji u b'hekk isaħħaħ iċ-ċertezza tad-dritt. Fl-istess ħin, jagħti flessibbiltà f'dak li jirrigwarda miżuri li għandhom jittieħdu fil-preżenza ta' sustanzi mhux awtorizzati biex jittieħed kont tas-sitwazzjonijiet differenti ta' stati membri differenti. Dan ifisser li dawk il-pajjiżi li diġà għandhom fis-seħħ regoli nazzjonali li jistabbilixxu limiti massimi għal sustanzi mhux awtorizzati ser ikunu jistgħu jżommuhom. Erba' snin wara d-dħul fis-seħħ tar-regoli l-ġodda, il-Kummissjoni ser tippreżenta rapport li jivvaluta r-regoli u l-prattiki nazzjonali fil-qasam u jista' jkun li tippreżenta wkoll proposta leġislattiva biex tarmonizza aktar ir-regoli dwar limiti massimi għal sustanzi mhux awtorizzati. ineħħu gradwalment id-derogi għall-produzzjoni f' miżirigħ demarkati ġo serer . Il-bdiewa li jużaw miżirigħ demarkati ġo serer sat-28 ta' Ġunju 2017 fid-Danimarka, l-Iżvezja u l-Finlandja ser ikunu jistgħu jżommu din il-prattika għal 10 snin . Sadanittant il-Kummissjoni ser tivvaluta l-kompatibbiltà ta' din il-prattika mal-prinċipji tal-produzzjoni organika u fid-dawl tar-riżultat ta' din l-analiżi, jista' jkun li tippreżenta proposta leġislattiva. Il‐passi li jmiss Il-ftehim tal-lum għad irid jiġi approvat mill-Kumitat Speċjali dwar l-Agrikoltura (KSA) tal-Kunsill. Wara reviżjoni legali u teknika fil-fond tat-test u l-approvazzjoni formali mill-Kunsill, il-leġislazzjoni l-ġdida ser tiġi ppreżentata lill-Parlament Ewropew għal vot fl-ewwel qari u lill-Kunsill għall-adozzjoni finali. Ir-regolament il-ġdid ser japplika mill- 1 ta' Lulju 2020